AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-4(E) „DĖL AKMENĖS RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO

2018 m. liepos 2 d. Nr. T-135

Naujoji Akmenė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Akmenės rajono savivaldybės taryba n u s p r e n d ž i a pakeisti Akmenės rajono savivaldybės neformaliojo vaikų švietimo lėšų skyrimo ir panaudojimo tvarkos aprašą, patvirtintą Akmenės rajono savivaldybės tarybos 2016 m. sausio 28 d. sprendimu Nr. T-4(E) „Dėl Akmenės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (toliau – Aprašas):

1. Pakeisti Aprašo 1 punktą išdėstyti taip:

„1. Neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės biudžeto ir / arba Europos Sąjungos finansinės paramos ir bendrojo finansavimo lėšų (toliau kartu – lėšos), skiriamų savivaldybėms mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.“

2. Papildyti Aprašo 5 punktą 5.1 ir 5.2 papunkčiais, buvusį 5 punktą laikyti 5.3 papunkčiu ir visą punktą išdėstyti taip:

„5. NVŠ lėšos savivaldybėms skirstomos ir skiriamos taip:

5.1. nustatoma vienam mokiniui mėnesiui skiriama lėšų suma, kuri apskaičiuojama visą NVŠ skirtą sumą padalinus iš mokinių, praėjusių kalendorinių metų rugsėjo 1 d. besimokiusių pagal bendrojo ugdymo programas skaičiaus ir iš finansuojamo laikotarpio mėnesių skaičiaus;

5.2. Savivaldybei tenkanti lėšų suma apskaičiuojama vienam mokiniui mėnesiui 5.1 papunktyje nustatytą dydį padauginus iš Savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus ir mėnesių skaičiaus. Lėšos savivaldybėms skiriamos švietimo ir mokslo ministro įsakymu;

5.3. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria Savivaldybė, kurioje vaikas mokosi pagal NVŠ programą, nepriklausomai nuo to, kurioje savivaldybėje jis gyvena ir mokosi pagal bendrojo ugdymo programą.“

3. Pakeisti Aprašo 8 punktą ir išdėstyti jį taip:

„8. Savivaldybės NVŠ lėšų minimalus vidutinis dydis vienam NVŠ programoje dalyvaujančiam vaikui yra 10 eurų per mėnesį, bet negali būti didesnis nei 20 eurų.“

4. Pakeisti Aprašo 14 punktą ir jį išdėstyti taip:

„14. NVŠ lėšos skiriamos vaiko, dalyvaujančio NVŠ programoje, ugdymo procesui ir tiesiogiai su juo susijusioms išlaidoms finansuoti.“

5. Pripažinti netekusiu galios 15 punktą.

6. Pakeisti Aprašo 16 punktą ir jį išdėstyti taip:

„16. NVŠ lėšų negalima naudoti:

16.1. pramoginių ir poilsio renginių išlaidoms apmokėti;

16.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

16.3. rekonstrukcijos, remonto, statybos išlaidoms padengti ir ilgalaikiam turtui įsigyti;

16.4. NVŠ programos vykdytojo įsiskolinimams padengti.“

7. Pakeisti Aprašo 33 punktą ir jį išdėstyti taip:

„33. Pasibaigus kalendoriniams metams finansavimą gavę švietimo teikėjai skirtas ir nepanaudotas NVŠ lėšas turi grąžinti į Savivaldybės administracijos sąskaitą iki einamųjų metų gruodžio 31 d.“.

8. Pakeisti Aprašo 36 punktą ir jį išdėstyti taip:

„36. Savivaldybė:

36.1. už Europos Sąjungos finansinės paramos ir bendrojo finansavimo lėšas atsiskaito teisės aktų nustatyta tvarka;

36.2. už panaudotas valstybės biudžeto lėšas per 20 darbo dienų pasibaigus kalendoriniams metams Švietimo ir mokslo ministerijos Buhalterinės apskaitos skyriui pateikia formą Nr. 2 – biudžeto išlaidų sąmatos vykdymo 20... m. .. d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.“.

9. Pripažinti netekusiu galios Aprašo 3 priedą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas